Nolikuma 6. pielikums
Iepirkuma līguma projekts
[bookmark: _Hlk54336298]
IEPIRKUMA LĪGUMS 
Par Microsoft Unified Enterprise Support pakalpojumu nodrošināšanu

Rīga, sagatavošanas datums 2023.gada ___. ______________
Līguma reģistrācijas numuru skatīt dokumenta pielikumā
Parakstīšanas datums ir pēdējā pievienotā droša elektroniskā paraksta un tā laika zīmoga datums.

AS “Latvijas valsts meži”, vienotais reģistrācijas numurs 40003466281, juridiskā adrese Vaiņodes iela 1, Rīga, LV-1004, kuru pārstāv ______, kas rīkojas uz ______ pamata (turpmāk - Pasūtītājs), un 

[bookmark: OLE_LINK2]_______________, vienotais reģistrācijas Nr. ______, juridiskā adrese _____, kuru pārstāv _______, kurš rīkojas uz _____pamata (turpmāk Piegādātājs), 

katrs atsevišķi turpmāk šā līguma tekstā saukti par Pusi, bet kopā - Puses, pamatojoties uz AS Latvijas valsts meži” rīkotā atklāta konkursa „Microsoft Unified Enterprise Support pakalpojumu nodrošināšana” (identifikācijas numurs AS LVM KV_2023_234_Ak, CPV klasifikators 72261000-2 (programmatūras atbalsta pakalpojumi), turpmāk šā līguma tekstā saukts Iepirkums, rezultātiem un Piegādātāja iesniegto piedāvājumu, noslēdz šādu līgumu (turpmāk tekstā – Līgums):

1. LĪGUMA PRIEKŠMETS
1.1. Pasūtītājs, pamatojoties uz Līgumu, pasūta un Piegādātājs nodrošina Microsoft Unified Enterprise Support pakalpojumus, saskaņā ar Līgumam pievienoto tehnisko specifikāciju (1.pielikums) un tehnisko piedāvājumu (2.pielikums), turpmāk – Pakalpojums.
1.2. Pakalpojuma sniegšana tiek nodrošināta 3 (trīs) gadus no Līguma spēkā stāšanās.

2. LĪGUMA IZPILDES KĀRTĪBA
2.1. Microsoft ir tiesības veikt atjauninājumus Microsoft Unified Enterprise Support Pakalpojumu, kas tiek nodrošināti ar šo Līgumu, ar nosacījumu, ka Pakalpojuma atbalsta līmenis nepazeminās.
2.2. [bookmark: _Hlk43112265]Pasūtītājam ir tiesības ar vienpusēju paziņojumu izbeigt Līgumu, ja:
2.2.1. tiesā ir iesniegts prasības pieteikums par atzīšanu par maksātnespējīgu vai par zaudējumu vai parāda piedziņu tādos apmēros, ka tas var būtiski ietekmēt Piegādātāja finansiālo stāvokli, vai ir uzsākta Piegādātāja likvidācija;
2.2.2. Piegādātājs nepilda Līguma saistības un saskaņā ar Līguma noteikumiem neatbilstības nav novērstas;
2.2.3. Līgumu nav iespējams izpildīt tādēļ, ka Piegādātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

3. LĪGUMA CENA UN APMAKSAS NOTEIKUMI
3.1. Kopējā līgumcena ir EUR _____ (______), neieskaitot pievienotās  vērtības nodokli (turpmāk - PVN). Kopējo līgumcenu veido Pakalpojuma nodrošināšanas ikgadējā gada maksa par 3 (trīs) gadiem:
3.1.1. Par Pakalpojuma nodrošināšanas 1.gadu - EUR _____ (______) bez PVN;
3.1.2. Par Pakalpojuma nodrošināšanas 2.gadu - EUR _____ (______) bez PVN un
3.1.3. Par Pakalpojuma nodrošināšanas 3.gadu - EUR _____ (______) bez PVN.
3.2. Pievienotās vērtības nodoklis tiek piemērots un maksāts normatīvajos aktos noteiktajā apmērā un kārtībā.
3.3. Pasūtītājs maksā Piegādātājam par sniegto Pakalpojumu pēcapmaksas veidā ar pārskaitījumu uz Piegādātāja Līgumā norādīto norēķinu kontu, pamatojoties uz Piegādātāja iesniegtu rēķinu.
3.4. Par sniegtajiem Pakalpojumiem Piegādātājs iesniedz Pasūtītājam rēķinu, nosūtot to uz elektroniskā pasta adresi: rekini@lvm.lv, un pievieno Pušu parakstītu Pakalpojumu pieņemšanas – nodošanas aktu.
3.5. [bookmark: _Hlk523229150]Piegādātājs norāda rēķinā šādu informāciju: Līguma datums, Līguma reģistrācijas numurs, un sniedzamā Pakalpojuma īss apraksts.
3.6.  Pasūtītājs apmaksā Piegādātāja iesniegto rēķinu 15 dienu laikā (uz Latvijā reģistrētas bankas kontu) vai 30 dienu laikā (uz ārvalstī reģistrētas bankas kontu) pēc atbilstoša rēķina oriģināla un Pušu parakstīta Pakalpojumu pieņemšanas – nodošanas akta saņemšanas dienas. Par samaksas dienu uzskatāma diena, kurā veikts bankas pārskaitījums
3.7. Piegādātājs iesniedz rēķinus par katru gadu atbilstoši Finanšu piedāvājumā (3. pielikums) norādītajai gada maksai Pakalpojuma nodrošināšanai.
3.8. Par Pakalpojuma nodrošināšanas pirmo gadu Piegādātājs iesniedz attiecīgu rēķinu ne vēlāk kā 30 (trīsdesmit) dienas pēc Līguma spēkā stāšanās.
3.9. Gadījumā, ja Līguma tiek izbeigts un Pakalpojuma sniegšana tiek pārtraukta, Piegādātājs atmaksā Pasūtītājam samaksāto Pakalpojuma gada maksu proporcionāli Pakalpojuma neizmantotajai daļai. 

4. INFORMĀCIJAS APMAIŅA
4.1. Līguma izmaiņas, labojumi un pielikumi ir spēkā, ja tie tiek formulēti rakstiski un apstiprināti ar abu Pušu pārstāvju parakstiem (minētais nosacījums attiecas arī uz pušu bankas konta maiņu).
4.2. [bookmark: _Ref147400672]Pušu kontaktpersonas:
4.2.1. Piegādātāja kontaktpersona – _____, tālr. _____ ; e-pasts:______
4.2.2. Klienta kontaktpersona – _____, tālr._____; e-pasts: _______.
4.3. Katra no Pusēm apņemas nekavējoties, bet ne vēlāk kā 3 (trīs) darba dienu laikā paziņot otrai Pusei par jebkādām izmaiņām Līguma 8.punktā norādītajos rekvizītos vai Līguma 4.2.punktā norādītajā informācijā.

5. NEPĀRVARAMA VARA
5.1. Ja kāda no Pusēm nevar izpildīt savas saistības Force majeure dēļ (piemēram, dabas katastrofas, karš u.c., ko nav iespējams kontrolēt), Līguma izpilde var tikt atlikta minēto iemeslu dēļ, bet ne ilgāk kā uz 3 (trīs) mēnešiem. Šādā gadījumā viena Puse nekavējoties informē otru Pusi un vienojas ar pakalpojumu tālāku izpildi.


6. KONFIDENCIALITĀTE
6.1. [bookmark: _Hlk114565103]Puses neizpauž konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē uzskata visa veida informāciju, kas saistīta ar Līguma izpildi, tajā skaitā fiziskas personas dati (turpmāk – personas dati), komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja:
6.1.1. informāciju pieprasa normatīvajos aktos noteiktas kompetentas institūcijas, kurām uz to ir likumīgas tiesības;
6.1.2. informācija bijusi publiski zināma iepriekš vai konfidenciālas informācijas nodošanas brīdī.
6.2. Otras Puses iesniegtos personas datus Puses nenodod trešajām personām un izmanto tikai Līguma saistību izpildes nolūkā, veicot drošības pasākumus informācijas aizsardzībai, un saskaņā ar normatīvo aktu prasībām.
6.3. Piegādātājs ir atbildīgs par darbinieku, kas tiks iesaistīti Līguma izpildē, datu apstrādes tiesiskā pamata nodrošināšanu, atbilstoši normatīvo aktu prasībām. 
6.4. Aizliegums izpaust un pretēji Līguma mērķim izmantot konfidenciālu informāciju saglabājas bez laika ierobežojuma un uz to neattiecas Līguma darbības termiņš.

7. NOSLĒGUMA NOTEIKUMI
7.1. Līgums stājas spēkā no tā abpusējas parakstīšanas brīža un ir spēkā 3 (trīs) gadus vai līdz Pušu saistību pilnīgai izpildei, atkarībā no tā, kurš no apstākļiem iestājas ātrāk.
7.2. Visus strīdus, kas izriet no Līguma, Puses risina sarunu ceļā, bet, ja vienošanās netiek panākta, strīds izskatāms Baltijas Starptautiskajā šķīrējtiesā saskaņā ar tās reglamentu, viena šķīrējtiesneša sastāvā vai Latvijas Republikas tiesā pēc prasītāja izvēles saskaņā ar Latvijas Republikas normatīvo aktu prasībām.
7.3. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja abas Puses pirms šajā Līgumā paredzēto saistību tiesību nodošanas citai personai par to rakstiski vienojas vai, ja kādas no Pusēm saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā. Pusei, kuras saistības un tiesības tiek pārņemtas, ir pienākums nekavējoties elektroniski uz Līguma rekvizītos norādīto elektroniskā pasta adresi un 3 (trīs) kalendāro dienu laikā rakstiski informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.
7.4. Puses apņemas neizpaust jebkādu informāciju, kas saistīta ar Līgumu, kā arī cita veida konfidenciālu informāciju par otras puses pakalpojumiem un darbību, kas tām kļuvusi zināma par otru pusi saistībā ar pienākumu izpildi un pušu sadarbību, kā Līguma darbības laikā, tā arī pēc darbības izbeigšanās, izņemot tiesību aktos noteiktajos gadījumos un kārtībā.
7.5. Puses vienojas, ka Līgumā paredzētās saistības pildīs personīgi un nenodos saistību tiesības trešajai personai. Izņēmums pieļaujams tikai gadījumā, ja Puses saistību pārņemšana noteikta ar likumu, tiesas spriedumu vai normatīvajos aktos noteiktajā kārtībā reģistrēta LR Uzņēmumu reģistrā. Šis noteikums attiecas arī uz prasījumu tiesību cesiju. Ja kādai no Pusēm tiek būtiski mainīts juridiskais statuss vai atrašanās vieta, tad tā nekavējoties, bet ne vēlāk kā 3 (trīs) darba dienu laikā paziņo par to otrai Pusei.
7.6. Piegādātājs Līguma izpildes gaitā ir tiesīgs nomainīt vai piesaistīt apakšuzņēmējus, kas nav norādīti iesniegtajā piedāvājumā, rakstveidā saskaņojot to ar Pasūtītāju. Pirms apakšuzņēmēja nomaiņas vai piesaistīšanas Līguma izpildē saskaņojuma saņemšanai no Pasūtītāja Piegādātājs par apakšuzņēmēju iesniedz iepirkuma nolikumā prasīto informāciju par apakšuzņēmēju. Pēc apakšuzņēmēja izvērtēšanas atbilstoši Publisko iepirkumu likuma 62.pantam, Pasūtītājs informē Piegādātāju par pieņemto lēmumu.
7.7. Gadījumos, kas nav minēti Līgumā, Puses ievēro Latvijas Republikas normatīvo aktu prasības un Microsoft Programmatūras licencēšanas noteikumus.
7.8. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.

Pielikumā: 
1.pielikums “Tehniskā specifikācija”;
2.pielikums “Tehniskais piedāvājums”;
3.pielikums “Finanšu piedāvājums”.



8. PUŠU REKVIZĪTI
	PASŪTĪTĀJS
	PIEGĀDĀTĀJS

	Akciju sabiedrība „Latvijas valsts meži”
Reģistrācijas Nr. 40003466281
Vaiņodes iela 1, Rīga, LV-1004
lvm@lvm.lv

Bankas rekvizīti: 			
AS „SEB banka” 
Konts Nr. LV10 UNLA 0003 0304 6754 4

_____________/___________________/
	____ "______________"
Reģistrācijas Nr. ___________________
____________________________
__________________

Bankas rekvizīti: 			
AS „__________________” 
konts Nr. _______________________

_____________/_______________/

